open-index/open-wikipedia-markdown huggingface dataset:
Παναγία (νησίδα Θάσου)

Η **Παναγία** ή **Αστρίδα** είναι βραχώδης νησίδα που βρίσκεται στα νότια της νήσου Θάσου με έκταση 0,190 τ.χλμ. Είναι  στα ανοιχτά του ομώνυμου κόλπου, νοτιοδυτικά από το ακρωτήριο Σαλονικιός και την παραλία Ψιλή Άμμος ενώ πάνω της βρίσκεται σπήλαιο από όπου αναδύονται αναθυμιάσεις ανθρακικού οξέος.

## Παραπομπές


## Εξωτερικοί σύνδεσμοι
* Επίσημη ιστοσελίδα δήμου Θάσου

## Σημείωση
Στη Θάσο υπάρχει και ο συνώνυμος οικισμός Παναγία

Κατηγορία:Δήμος Θάσου
Κατηγορία:Θρακικό Πέλαγος
Κατηγορία:Νησιά του βορειοανατολικού Αιγαίου
IPhone 5C

Το **iPhone 5C** είναι ένα έξυπνο κινητό τηλέφωνο σχεδιασμένο και κατασκευασμένο από την Apple Inc. Είναι η έκτη γενιά του iPhone. Η συσκευή ήταν μέρος της σειράς iPhone και παρουσιάστηκε στις 10 Σεπτεμβρίου 2013 και κυκλοφόρησε στις 20 Σεπτεμβρίου 2013 μαζί με το ακριβότερο ομόλογό του, το iPhone 5S.

## Παραπομπές


Κατηγορία:IPhone
Κατηγορία:IOS (Apple)
Το καρέ της ντάμας

***(Το) Καρέ της ντάμας ***είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τις σεζόν 1997-1999. Το σενάριο υπέγραψε η Ντίνα Παντελέων, ενώ τη σκηνοθεσία ανέλαβε ο Γρηγόρης Πετρινιώτης. Η σειρά αγαπήθηκε από το κοινό αποκτώντας αρκετή δημοτικότητα στο γυναικείο κοινό κυρίως, με αποτέλεσμα να διαρκέσει δύο σεζόν λόγω υψηλής τηλεθέασης (με μέσο όρο 30%) και έκτοτε προβάλλεται συχνά σε επανάληψη από τον σταθμό.

## Επισκόπηση σειράς

* Ο πρώτος κύκλος ξεκίνησε τη προβολή του κάθε Πέμπτη στις 22:10, ενώ με την αλλαγή του χρόνου μετατέθηκαν στις 21:05.
* Ο δεύτερος κύκλος ξεκίνησε τη προβολή του κάθε Πέμπτη στις 21:10, ενώ από το 36ο επεισόδιο μέχρι το φινάλε προβαλλόταν κάθε Παρασκευή την ίδια ώρα.

## Υπόθεση
Τέσσερις κολλητές φίλες: η Μαρίνα, η Κατερίνα, η Γιάννα και η Αλίκη που είναι μαζί από την παιδική τους ηλικία μοιράζονται τα θέματά τους, άλλα και ζουν μαζί τις ευχάριστες και δύσκολες στιγμές των ζωών τους. Η Μαρίνα, που ζει με τη μητέρα της, Βενετία, γνωρίζει τον άνδρα της ζωής της Δημοσθένη, ο οποίος δείχνει να ενδιαφέρεται γι' αυτήν, η Κατερίνα και η Αλίκη είναι παντρεμένες, ενώ η Γιάννα είναι χωρισμένη και μεγαλώνει τον γιο της μόνη.

## Διανομή

### Πρωταγωνιστές

### Guest star

## Εξωτερικοί σύνδεσμοι
* 

## Παραπομπές


Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Τριανταφυλλιά Σερρών

*Για συνώνυμους οικισμούς στην Ελλάδα δείτε το λήμμα: [[Τριανταφυλλιά (αποσαφήνιση)]]*

Η **Τριανταφυλλιά** είναι χωριό του Δήμου Βισαλτίας της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκεται στο δυτικό τμήμα του νομού Σερρών, στους ανατολικούς πρόποδες του όρους Βερτίσκος και δυτικά του ποταμού Στρυμόνα. Απέχει οδικώς 35 χλμ. από τις Σέρρες και 17 χλμ. από τη Νιγρίτα. Ο πληθυσμός του χωριού, σύμφωνα με την ελληνική απογραφή του 2011, είναι 702 κάτοικοι.

Για το χωριό, έχει εκδώσει βιβλίο ο Τριανταφυλλιώτης πρώην βουλευτής, Στάθης Κουτμερίδης.

## Ιστορία
Σαν χρονολογία εγκατάστασης και δημιουργίας του σημερινού χωριού της Τριανταφυλλιάς, θεωρείται η περίοδος 1928-1930, όταν οι πρόσφυγες του Πόντου, που αρχικά είχαν εγκατασταθεί στα ερείπια τριών ορεινών τούρκικων οικισμών της περιοχής, αποφάσισαν, προς αναζήτηση καλύτερων συνθηκών διαβίωσης, να μετεγκατασταθούν σε νέα τοποθεσία.

Οι τρεις οικισμοί από τους οποίος μετοίκησαν οι κάτοικοι της Τριανταφυλλιάς, ήταν:

* ο οικισμός Μαχμουτλή της κοινότητας Μακιών (Αμπέλων), ο οποίος το 1927 είχε μετονομαστεί σε *Τριανταφυλλιές*,
* ο οικισμός Μπαϊσλή της κοινότητας Μακιών (Αμπέλων), ο οποίος το 1927 είχε μετονομαστεί σε *Μεσάδα* και
* ο οικισμός Τζουμά-Μαχαλέ της κοινότητας Κοπατσίου (Βέργης), ο οποίος το 1927 είχε μετονομαστεί σε *Παρχάρι*.

Η σύσταση της κοινότητας έγινε το 1928 με το ΦΕΚ 126Α'/16-71928 και ονομάστηκε *Τριανταφυλλιές*. Το 1940 άλλαξε σε *Τριανταφυλλέαι* και το 1988 μετονομάστηκε σε *Τριανταφυλλιά*.

Καθώς το χωριό επεκτεινόταν κατά μήκος, δημιουργήθηκαν και πάλι τρεις συνοικισμοί, η Τριανταφυλλιά, η Μεσάδα και η Τζουμαγιά, οι οποίοι χωρίζονταν μεταξύ τους με ρέματα.

Πριν την ελληνική απογραφή του 2001, ο συνοικισμός της Μεσάδας αναγνωριζόταν διοικητικά ως ξεχωριστός οικισμός που ανήκε στην κοινότητα Τριανταφυλλιάς**.

## Πληθυσμός

### Έως το 1928

### Μετά το 1928

## Προσωπικότητες
; Γεννήθηκαν στην Τριανταφυλλιά
* Ευστάθιος Ανθόπουλος (1926 - 1988), Έλληνας πολιτικός
* Ιωάννης Ανθόπουλος (1949), Έλληνας πολιτικός
* Στάθης Κουτμερίδης (1959), Έλληνας πολιτικός
; Σχετίζονται με την Τριανταφυλλιά
* Σάκης Ζελίδης (1954 - 1985), Έλληνας διεθνής ποδοσφαιριστής και προπονητής

## Παραπομπές


## Εξωτερικοί σύνδεσμοι
* Ο πλανόδιος Κινηματογράφος στην Τριανταφυλλιά Σερρών από τον ιστότοπο https://web.archive.org/web/20200514222252/https://www.searchculture.gr/

Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Καρυδοχώρι Σερρών

Το **Καρυδοχώρι** είναι ορεινό χωριό της Κεντρικής Μακεδονίας στην Περιφερειακή Ενότητα Σερρών με υψόμετρο 640 μέτρα. Απέχει 28 χλμ. ΝΑ.-Ν. από το Σιδηρόκαστρο και 55 χλμ. Β. από τις Σέρρες. Υπάγεται στην κοινότητα Αχλαδοχωρίου του δήμου Σιντικής και σύμφωνα με την απογραφή του 2021 έχει πληθυσμό 60 κατοίκων.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σιντικής
Κεφαλοχώρι Σερρών

*Για συνώνυμους οικισμούς στην Ελλάδα δείτε το λήμμα: [[Κεφαλοχώρι (αποσαφήνιση)]]*
Το **Κεφαλοχώρι** είναι ημιορεινό χωριό του Δήμου Ηρακλείας της Περιφερειακής Ενότητας Σερρών. Βρίσκεται σε υψόμετρο 560 μέτρων στην ορεινή ζώνη που περιβάλλεται από τα βουνά Φλαμούρι και Μαυροβούνι (το νότιο μέρος από τα Κρούσσια όρη). Απέχει 35 χλμ. νότια της Ηράκλειας και 35 χλμ. νοτιοδυτικά των Σερρών. Σύμφωνα με την απογραφή του 2011 έχει πληθυσμό 130 κατοίκων, ενώ σύμφωνα με την απογραφή του 2001 είχε πληθυσμό 144 κατοίκων.

## Ιστορία
Την περίοδο της Τουρκοκρατίας ο αρχικός οικισμός (παλιό Κεφαλοχώρι) βρισκόταν περίπου ένα χιλιόμετρο νότια του σημερινού και ονομαζόταν **Μπάσκιοϊ** ή **Μπας-Κιόϊ**, που σημαίνει *κεφαλοχώρι*, λόγω της γεωγραφικής θέσης του, που τότε δέσποζε ανάμεσα στα άλλα πολύ μικρότερα χωριά και οικισμούς.

Με το τέλος των Βαλκανικών Πολέμων, ο οικισμός περιήλθε στην ελληνική επικράτεια και κατά την ελληνική απογραφή του 1913 είχε πληθυσμό 142 κατοίκων. Το 1920 προσαρτήθηκε στη νεοσυσταθείσα κοινότητα Μακιών (Άμπελοι), μαζί με τα χωριά Λιβαδοχώρι, Τριανταφυλλιά, Βαρικό κ.ά. Το 1927 μετονομάστηκε σε Κεφαλοχώρι, ενώ το ίδιο έτος αποσπάστηκε από την προηγούμενη κοινότητα και προσαρτήθηκε στην κοινότητα Καλού Κάστρου (Καλόκαστρο)******.

Κατά το έτος 1922 στην Κοινότητα εγκαθίστανται Έλληνες από τη Μικρά Ασία, ενώ με την ανταλλαγή των πληθυσμών οι Τούρκοι κάτοικοι του χωριού αποχώρησαν.

Κατά την περίοδο του Εμφυλίου Πολέμου ο οικισμός εκκενώθηκε και οι περισσότεροι κάτοικοι μεταφέρθηκαν στις Σέρρες. Με τη λήξη του πολέμου, ελάχιστοι από αυτούς επέστρεψαν και στον οικισμό μετεγκαταστάθηκαν Πόντιοι πρόσφυγες από το εγκαταλελειμμένο χωριό Φλαμούρι Θεσσαλονίκης και τον Λαγκαδά Θεσσαλονίκης.

Κατά το πρώτο μισό της δεκαετίας του 1960, με την παραχώρηση στους κατοίκους από το ελληνικό κράτος, νέας έκτασης για ανοικοδόμηση, ο παλιός οικισμός εγκαταλείφθηκε οριστικά και οι κάτοικοι μετεγκαταστάθηκαν στον σημερινό οικισμό.

Οι κάτοικοι του Κεφαλοχωρίου ασχολούνται με τις καλλιέργειες σιταριού, αραβόσιτου και καπνού.

Πριν την κατασκευή της σημερινής εθνικής οδού Σερρών-Θεσσαλονίκης, η οδική σύνδεση του νομού Σερρών με τη Θεσσαλονίκη, γινόταν μέσω παλιάς εθνικής οδού που διερχόταν από το Κεφαλοχώρι.

## Προσωπικότητες
* Σπυρίδων Μαϊδάνογλου (1929-1975), Έλληνας ψάλτης βυζαντινής μουσικής
* Γιάννης Καλπατσινίδης (1936), Έλληνας μουσικός

## Παραπομπές


Κατηγορία:Δήμος Ηρακλείας
Κατηγορία:Χωριά της περιφερειακής ενότητας Σερρών
Τριανταφυλλιά (αποσαφήνιση)

Με το όνομα **Τριανταφυλλιά** συνήθως αναφέρεται το φυτό Τριανταφυλλιά.
Αναφέρονται όμως και οι παρακάτω οικισμοί της Ελλάδας:

*Τριανταφυλλιά Αττικής, οικισμός στην Κερατέα
*Τριανταφυλλιά Λακωνίας, οικισμός του δήμου Οιτύλου
*Τριανταφυλλιά Σερρών, οικισμός του δήμου Βισαλτίας
*Τριανταφυλλιά Φλώρινας, οικισμός του δήμου Φλώρινας

Κατηγορία:Αποσαφηνίσεις ελληνικών τοπωνυμίων
Μονοκκλησιά Σερρών

Η **Μονοκκλησιά** είναι οικισμός του Δήμου Σερρών της περιφερειακής ενότητας Σερρών. Το χωριό υπάγεται στην δημοτική κοινότητα Μονοκκλησιάς του Δήμου Σερρών.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Κάτω Χριστός Σερρών

Ο **Κάτω Χριστός**, επίσης γνωστός ως **Χριστός**, είναι χωριό στον Δήμο Σερρών της Περιφερειακής Ενότητας Σερρών της Περιφέρειας Κεντρικής Μακεδονίας. Σύμφωνα με την απογραφή του 2021 το χωριό έχει πληθυσμό 347 κατοίκων, ενώ σύμφωνα με την απογραφή του 2011 το χωριό είχε πληθυσμό 386 κατοίκων.

## Τοπωνύμιο
Το όνομα του χωριού έχει θρησκευτικές ρίζες και αναφέρεται στον Ιησού Χριστό, το κεντρικό πρόσωπο του Χριστιανισμού. Η ακριβής προέλευση του ονόματος προήλθε από τον βυζαντινό ναό του *Σωτήρος Χριστού* που υπήρχε στην περιοχή του πρώην οικισμού Άνω Χριστός.

## Αθλητισμός
Στο Κάτω Χριστός εδρεύει η τοπική «Νίκη Χριστού» που ιδρύθηκε το 1973 και αγωνίζεται στις τοπικές κατηγορίες της Ε.Π.Σ. Σερρών στο άθλημα του ποδοσφαίρου. Την περίοδο 2025-26 αγωνίζεται στην Β΄ Κατηγορία της ΕΠΣ Σερρών.

## Πληθυσμός

* συμπεριλαμβάνεται ο οικισμός Άνω Χριστός

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Κατάλογος μαθητικών κινητοποιήσεων για το κλίμα

[μικρογραφία|260x260εσ|Η [Γκρέτα Τούνμπεργκ σε διαδήλωση τον Αύγουστο του 2018.]]
Το παρακάτω λήμμα παρουσιάζει τις **μαθητικές κινητοποιήσεις για τη κλιματική αλλαγή**:

## Κατάλογος
### 2018

### 2019
#### 1 Ιανουαρίου - 16 Μαρτίου

#### 21 Μαρτίου - σήμερα

## Παραπομπές


Κατηγορία:Διαδηλώσεις και διαμαρτυρίες
Κατηγορία:Γκρέτα Τούνμπεργκ
Οξύ θωρακικό σύνδρομο

Το **οξύ θωρακικό σύνδρομο** (acute chest syndrome) είναι μια αγγειοαποφρακτική κρίση της πνευμονικής αγγείωσης που εμφανίζεται συνήθως σε άτομο με δρεπανοκυτταρική αναιμία. Αυτή η κατάσταση εμφανίζεται συνήθως με αδιαφανοποίηση των πνευμόνων σε ακτίνες Χ στήθους.

## Ενδείξεις και συμπτώματα
Η κρίση είναι συνηθισμένη επιπλοκή σε δρεπανοκυτταρικούς ασθενείς και μπορεί να σχετίζεται με ένα ή περισσότερα συμπτώματα περιλαμβανομένων πυρετού βήχα, πολύ έντονου πόνου, παραγωγής πτυέλου, δύσπνοιας, ή υποξίας.

## Αίτια
Το οξύ θωρακικό σύνδρομο προκύπτει συχνά από λοίμωξη του πνεύμονα και η παραγόμενη φλεγμονή και απώλεια του κορεσμού σε οξυγόνο οδηγεί σε παραπέρα δρεπανοκυττάρωση των ερυθροκυττάρων, επιδεινώνοντας συνεπώς την πνευμονική και συστηματική υποξαιμία, τη δρεπανοκυττάρωση και την αγγειοαπόφραξη.

## Διάγνωση
Η διάγνωση του οξέος θωρακικού συνδρόμου καθίσταται δύσκολη από την ομοιότητά του με την πνευμονία· και οι δύο μπορεί να εμφανιστούν με νέα αδιαφανοποίηση του πνεύμονα σε ακτινογραφία στήθους με ακτίνες Χ. Η παρουσία πυρετού, χαμηλών επιπέδων οξυγόνου στο αίμα, ο αυξημένος αναπνευστικός ρυθμός, ο θωρακικός πόνος και ο βήχας είναι επίσης συνηθισμένα στο οξύ θωρακικό σύνδρομο. Η διαγνωστική εξέταση περιλαμβάνει ακτίνες Χ στον θώρακα, πλήρη μέτρηση κυττάρων, μέτρηση δικτυοερυθροκυττάρων, ηλεκτροκαρδιογράφημα και καλλιέργειες αίματος και πτυέλου. Μπορεί επίσης να απαιτούνται πρόσθετες εξετάσεις αίματος ή απεικόνισης (π.χ. αξονική τομογραφία) για να αποκλειστούν καρδιακή προσβολή ή άλλη πνευμονική παθολογία.

## Πρόληψη
Η υδροξυουρία είναι ένα φάρμακο που μπορεί να βοηθήσει στην αποτροπή του οξέος θωρακικού συνδρόμου. Μπορεί να προκαλέσει λευκοπενία (χαμηλό αριθμό λευκοκυττάρων), που μπορεί να προδιαθέσει το άτομο για κάποιους τύπους λοίμωξης.

## Θεραπεία
Αντιβιοτικά ευρέως φάσματος που καλύπτουν συνηθισμένες λοιμώξεις όπως τον *πνευμονικό στρεπτόκοκκο* και το μυκόπλασμα, τον έλεγχο του πόνου και την μετάγγιση αίματος. Το οξύ θωρακικό σύνδρομο είναι μια ένδειξη αφαιξομετάγγισης.

Τα βρογχοδιασταλτικά μπορεί να είναι χρήσιμα, αλλά δεν έχουν μελετηθεί καλά.

## Πρόγνωση
Μπορεί να καταλήξει σε θάνατο και είναι μία από τις πιο συνηθισμένες αιτίες θανάτου για άτομα με δρεπανοκυτταρική αναιμία.

## Παραπομπές


## Εξωτερικοί σύνδεσμοι

Κατηγορία:Ασθένειες
Κατηγορία:Σύνδρομα
Κύπρος Αιγύπτου

Η **Κύπρος** ήταν πιθανόν ένα ποτάμιο νησί στην Αίγυπτο, στον ποταμό Νείλο. Το νησί αυτό (ίσως και μικρή κωμόπολη) αναφέρεται από τον Εκαταίο τον Μιλήσιο, αλλά και τον Στέφανο Βυζάντιο. 

Κατά τον ιστορικό Irad Malkin, η εν λόγω Κύπρος ίσως ήταν ένα μικρό εμπορικό κέντρο, στο οποίο γινόταν ανεφοδιασμός, συντήρηση, αλλά και επιδιόρθωση των πλοίων των Ελλήνων μισθοφόρων. Επίσης κατά τον ίδιο συγγραφέα, η ύπαρξη της αιγυπτιακής Κύπρου ίσως να επιβεβαιώνεται και από την ύπαρξη κυπριακής κεραμικής στην Ναύκρατη. Δεν αποκλείεται η Κύπρος αυτή να ήταν κοντά στην Ναύκρατη και να ιδρύθηκε από **Κύπριους** μισθοφόρους που πήραν άδεια εγκαταστάσεως από τον φιλέλληνα Φαραώ **[[Άμασις Β' της Αιγύπτου|Άμαση]]** της Αιγύπτου. Εξ άλλου την εγκατάσταση γενικώς Ελλήνων μισθοφόρων στην διάρκεια του φαραώ αυτού, επιβεβαιώνει και ιστορικός Ηρόδοτος

Όλως άγνωστη τυγχάνει η τοποθεσία της Κύπρου αυτής. Πάντως, αν βρισκόταν κοντά στην Ναύκρατη, τότε σίγουρα βρίσκεται στην σημερινή βόρεια Αίγυπτο. 

## Παραπομπές


Κατηγορία:Πόλεις της Αρχαίας Αιγύπτου
Κατηγορία:Αρχαίες ελληνικές αποικίες
Κασσάνδρα νήσος

Η **Κασσάνδρα** (ίσως και **Κασσάνδρεια**) ήταν ένα νησί στον Περσικό κόλπο.

Η μοναδική αναφορά που έχουμε για την ύπαρξη της νήσου αυτής είναι από τον Ρωμαίο φυσιοδίφη Πλίνιο στην Φυσική του Ιστορία. Κατά τα λεγόμενα του Πλινίου η Κασσάνδρα νήσος βρισκόταν κοντά στην νήσο του Αλεξάνδρου και απέναντι από την Περσίδα (νότιο Ιράν). 

Επειδή το όνομα της νήσου ανάγεται στο όνομα Κάσσανδρος και Κασσάνδρα, ονόματα ελληνικά και συνήθη στους Μακεδόνες, εικάζεται ότι δόθηκε μάλλον στην Ελληνιστική περίοδο. Δεν αποκλείεται να έλαβε την ονομασία του μάλιστα από τον βασιλέα της Μακεδονίας **[[Κάσσανδρος|Κάσσσανδρο]]** (350 -297 π.Χ.), ο οποίος ήταν και σύμμαχος του Σελεύκου, αφού και οι δύο είχαν συνασπιστεί μαζί με τους Πτολεμαίο και Λυσίμαχο, κατά του Αντιγόνου. Εξ άλλου τα μέρη της Περσίδος και του Περσικού κόλπου ανήκαν τότε στον Σέλευκο Α΄ Νικάτορα. Κατά μία άλλη εκδοχή για την προέλευση του ονόματος του νησιού θα μπορούσε να είχε δοθεί από τον **[[Ευήμερος ο Μεσσήνιος|Ευήμερο]]** που κατά παραγγελία του Κασσάνδρου ταξίδεψε στον Περσικό κόλπο και αφού πέρασε τα στενά του Ορμούζ έφτασε στην θρυλική Παγχαία νήσο (κατά μερικούς η Σρι Λάνκα). 

Αν και άγνωστη η σημερινή ταύτιση της ιρανικής Κασσάνδρας, ωστόσο βάσει του Πλινίου ίσως βρισκόταν κοντά στα στενά του Ορμούζ. 

## Παραπομπές


## Πηγές
* Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
Κατηγορία:Αρχαίες πόλεις της Περσίας
Έμερσον Μανανγκάγκουα

Ο **Έμερσον Μαναγκάγκουα** (Emmerson Dambudzo Mnangagwa),, US: ()   γεννήθηκε στις 15 Σεπτεμβρίου 1942) είναι επαναστάτης και πολιτικός της Ζιμπάμπουε που υπηρετεί ως ο τρίτος και σημερινός πρόεδρος της χώρας από τις 24 Νοεμβρίου 2017. Μέλος του ZANU-PF και επί μακρόν σύμμαχος του πρώην προέδρου Ρόμπερτ Μουγκάμπε, κατείχε μια σειρά από κυβερνητικές θέσεις και ήταν αντιπρόεδρος της Ζιμπάμπουε υπό τον Μουγκάμπε μέχρι τον Νοέμβριο του 2017, οπότε απολύθηκε, προτού έρθει στην εξουσία το 2017. Ορίστηκε επίσημα ως ο τρίτος πρόεδρος της Ζιμπάμπουε στις 26 Αυγούστου 2018, μετά την οριακή νίκη στις γενικές εκλογές της Ζιμπάμπουε το 2018.     

Εξασφάλισε την πρώτη του πλήρη προεδρική θητεία στις εκλογές του Ιουλίου 2018 με ποσοστό 50,8% των ψήφων.   
Το παρατσούκλι του είναι "Κροκόδειλος", από το όνομα της αντάρτικης ομάδας στην οποία ανήκε.

Επανεξελέγη πρόεδρος κερδίζοντας τις γενικές εκλογές του 2023 με ποσοστό 52,6% των ψήφων. Ο Νέλσον Τσαμίσα ήρθε στη 2η θέση με ποσοστό 44%. Ορκίστηκε για μια νέα θητεία στις 4 Σεπτεμβρίου.

## Παραπομπές


## Εξωτερικοί σύνδεσμοι
* 

Κατηγορία:Αντιπρόεδροι της Ζιμπάμπουε
Κατηγορία:Πρόεδροι της Ζιμπάμπουε
Κατηγορία:Απόφοιτοι του Πανεπιστημίου του Λονδίνου
Κατηγορία:Ηγέτες εν ενεργεία
Γενικές εκλογές 2013 στη Ζιμπάμπουε

**Γενικές εκλογές** διεξήχθησαν στη Ζιμπάμπουε στις 31 Ιουλίου 2013 έπειτα από διαταγή του Ανωτάτου Δικαστηρίου.   Ήταν οι πρώτες εκλογές μετά την έγκριση ενός νέου συντάγματος με δημοψήφισμα τον Μάρτιο του 2013. Ο πρόεδρος της χώρας υπέγραψε το νέο σύνταγμα στις 22 Μαΐου.

Ο Ρόμπερτ Μουγκάμπε επανεξελέγη  με ποσοστό 61% των ψήφων έναντι 33,9% για το Μόργκαν Τσανγκιράι και το κόμμα  Αφρικανική Εθνική Ένωση της Ζιμπάμπουε – Πατριωτικό Μέτωπο κέρδισε τα 2/3 των εδρών στη Βουλή. Η Αντιπολίτευση χαρακτήρισε "τεράστια παρωδία" τις εκλογές και κατήγγειλε ότι περισσότεροι από 1 εκατομμύριο ψηφοφόροι εμποδίστηκαν να ψηφίσουν στα εκλογικά κέντρα, αναφέροντας παράλληλα ότι το Κίνημα για τη Δημοκρατική Αλλαγή δεν θα εργαζόταν πλέον στο πλευρό του Μουγκάμπε ούτε θα συμμετείχε σε κυβερνητικούς οργανισμούς.Ο Μουγκάμπε ορκίστηκε ξανά πρόεδρος σε τελετή στη Χαράρε, στις 22 Αυγούστου 2013.

## Αποτελέσματα
### Πρόεδρος

### Βουλή

### Γερουσία

## Παραπομπές


2013
Ζιμπαμπουε
Σόνι Μίλερ-Ουίμπο

Η **Σόνι Μίλερ-Ουίμπο** (, 15 Απριλίου 1994 - ) είναι Μπαχαμέζα αθλήτρια του στίβου, που συμμετέχει στους αγώνες ταχύτητας. Είναι δύο φορές χρυσή Ολυμπιονίκης στα 400 μέτρα, το 2016 και το 2021. Σε Παγκόσμια Πρωταθλήματα έχει ένα αργυρό στα 400 μέτρα από το 2015 και χάλκινο στα 200 μέτρα το 2017.

Κέρδισε το Παγκόσμιο Πρωτάθλημα Στίβου Εφήβων 2010 στα 400 μέτρα, σε ηλικία μόλις 16 ετών, ενώ την επόμενη χρονιά κατέκτησε χρυσό και στο Παγκόσμιο Πρωτάθλημα Στίβου Νέων 2011. Το πρώτο της μετάλλιο σε μεγάλη κατηγορία κέρδισε στο Παγκόσμιο Πρωτάθλημα Κλειστού Στίβου 2014, ένα χάλκινο. Έχει κερδίσει τη σειρά του Ντάϊαμοντ Λιγκ τέσσερις φορές, στα 400 μέτρα το 2017 και στα 200 μέτρα το 2017, 2018 και 2019.

Στο Παγκόσμιο Πρωτάθλημα Στίβου 2019 ήταν το φαβορί για τα 200 μέτρα, ωστόσο δεν αγωνίστηκε, καθώς ήθελε να ασκήσει περισσότερη βαρύτητα στα 400, έτσι χωρίς την εμφάνισή της τα 200 μέτρα κέρδισε η Ντίνα Άσερ-Σμιθ. Στα 400 μέτρα, όπου γίνονταν τις επόμενες μέρες, αυτή και η Σάλβα Έιντ Νάσερ ήταν τα φαβορί με διαφορά για τις δύο πρώτες θέσεις, έχοντας να αγωνιστούν μαζί στην ίδια κούρσα από το Μονακό το 2018, όπου η Μίλερ-Ουίμπο είχε κάνει ατομικό ρεκόρ. Στον τελικό, η Νάσερ πήρε το προβάδισμα από την άρχη, κάτι που δε συνήθιζε να κάνει, μέχρι που στα τελευταία μέτρα είχε αρκετή διαφορά από τη Μπαχαμέζα. Στην τελική ευθεία η Μίλερ άρχισε να πλησιάζει την αθλήτρια από το Μπαχρέιν, ωστόσο δεν ήταν αρκετή η προσπάθειά της για το χρυσό. Η Μίλερ-Ουίμπο κατέβασε το ρεκόρ της για 0,6 δευτερόλεπτα, 48,37 και νέο Αμερικανικό ρεκόρ, και η Νάσερ με Ασιατικό ρεκόρ, έκανε την τρίτη καλύτερη επίδοση όλων των εποχών, 48,14.

Το ατομικό της ρεκόρ στα 200 μέτρα είναι 21,74, που έγινε στο Diamond League της Ζυρίχης το 2019, ενώ στα 400 μέτρα έχει 48,36 από τους Θερινούς Ολυμπιακούς Αγώνες 2020 του Τόκιο.

## Προσωπική ζωή
Με Αφρο-Μπαχαμέζικη καταγωγή, είναι γεννημένη στο Νασσάου από την Μάμπελεν και τον Σον Μίλερ στις 15 Απριλίου 1994. Στην Τζόρτζια γνώρισε τον Εσθονό δεκαθλητή Μάισελ Ουίμπο, τον οποίο και παντρεύτηκε το 2017.

## Παραπομπές


## Εξωτερικοί σύνδεσμοι
* 
* 

Κατηγορία:Αθλητές του στίβου από τις Μπαχάμες
Κατηγορία:Δρομείς ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Νικητές Diamond League
Λαϊκή Ενότητα (Χιλή)

Η **Λαϊκή Ενότητα** (, **UP**) ήταν αριστερή πολιτική συμμαχία στη Χιλή που υποστήριξε την επιτυχημένη υποψηφιότητα του Σαλβαδόρ Αλιέντε στις χιλιανές προεδρικές εκλογές του 1970.

Στις εκλογές της 4ης Σεπτεμβρίου του 1970, η Λαϊκή Ενότητα με το 36,3% των ψήφων έγινε η ισχυρότερη δύναμη. Ο υποψήφιος της UP, Σαλβαδόρ Αλιέντε, εξελέγη πρόεδρος της Χιλής με τις ψήφους του Χριστιανοδημοκρατικού Κόμματος στο Εθνικό Συνέδριο στις 24 Οκτωβρίου 1970.

## Παραπομπές


## Εξωτερικοί σύνδεσμοι
* 

Κατηγορία:Πολιτική της Χιλής
Κατηγορία:Συνασπισμοί πολιτικών κομμάτων
Κατηγορία:Πρώην πολιτικά κόμματα
Κατηγορία:Σαλβαδόρ Αλιέντε
Κόμμα 4ης Αυγούστου

Το **Κόμμα 4ης Αυγούστου** (**Κ4Α**) ήταν ακροδεξιό μεταξικό ελληνικό πολιτικό κόμμα. Το κόμμα ιδρύθηκε τον Ιούλιο του 1965 και αποτελούνταν από μια ομάδα νέων εθνικιστών, με ηγέτη τον Κωνσταντίνο Πλεύρη. Το όνομα του κόμματος ήταν εμπνευσμένο από το καθεστώς της 4ης Αυγούστου του Πρωθυπουργού Ιωάννη Μεταξά.

Στις 24 Φεβρουαρίου 1977 ο Αριστοτέλης Καλέντζης, μέλος του κόμματος, συνελήφθη μαζί με ομοϊδεάτες του για κατοχή εκρηκτικών και όπλων, σε διαμέρισμα (γιάφκα) στα Κάτω Πατήσια. Σε αντίποινα, άλλοι σύντροφοι των συλληφθέντων απάντησαν με μπαράζ βομβιστικών ενεργειών με στόχο αριστερές οργανώσεις και έντυπα στην περιοχή της Αθήνας. Στη δίκη που επακολούθησε, ο Καλέντζης καταδικάστηκε σε 12 χρόνια φυλακή τον Οκτώβριο του ίδιου έτους, τα οποία και εξέτισε. 

Στην ίδια δίκη ήταν συγκατηγορούμενος και ο Κ. Πλεύρης για ηθική αυτουργία, αλλά απαλλάχτηκε. Ο Καλέντζης αργότερα, έγκλειστος στις φυλακές της Αλικαρνασσού αρχικά και κατόπιν της Κέρκυρας και αυτοχαρακτηριζόμενος ως «πολιτικός κρατούμενος», κατηγόρησε ανοικτά και δημόσια τον Πλεύρη ως χαφιέ και αργυρώνυτο της ΚΥΠ, μέσα από το βιβλίο του *Δημοκρατία 80. Κάτεργο* (1980) και τη μπροσούρα *Η μαύρη βίβλος του Κώστα Πλεύρη*. Ο Καλέντζης ουσιαστικά ισχυρίστηκε ότι ο Πλεύρης τον παγίδευσε, «πουλώντας» τον στις  αστυνομικές αρχές του καραμανλικού κράτους, όπως έκανε και με άλλους συντρόφους του. Από την πλευρά του ο Πλεύρης αρνήθηκε κατηγορηματικά ότι υπήρξε χαφιές της ΚΥΠ και κατέδιδε «νέους εθνικιστάς».

Μέσα σε τέτοια ατμόσφαιρα, το κόμμα δεν μπορούσε πλέον να συνεχίσει τις δραστηριότητές του και αποφάσισε την αναστολή της λειτουργίας του, το 1977. Τον Οκτώβριο του 1977, κυκλοφόρησε το τελευταίο φύλλο της εφημερίδας του κόμματος.

## Παραπομπές

## Εξωτερικοί σύνδεσμοι
*

Κατηγορία:Πρώην πολιτικά κόμματα στην Ελλάδα
Εθνική Συμμαχία (Ελλάδα)

Η **Εθνική Συμμαχία** ήταν πολιτικό κόμμα στην Ελλάδα. Υπήρξε κατά την δεκαετία του 1930.

## Ιστορία
Το κόμμα συμμετείχε για πρώτη φορά σε εθνικές εκλογές το 1933, κερδίζοντας πέντε έδρες στις εκλογές του έτους, παρόλο που κέρδισε το 1.3% των ψήφων.

Παρά την επιτυχία του, οι εκλογές του 1933 ήταν η πρώτη και τελευταία εκλογική διαδικασία στην οποία συμμετείχε το κόμμα.

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
Πολιτική Ανεξάρτητος Παράταξις

Η **Πολιτική Ανεξάρτητος Παράταξις** (**Π.Α.Π.**) ήταν ελληνική εκλογική συμμαχία. Συμμετείχε στις εκλογές του 1950. Το κόμμα εκπροσωπούσε τους οπαδούς του πρώην δικτάτορα Ιωάννη Μεταξά.

## Ιστορικό
Το κόμμα ιδρύθηκε το 1949 ως μια συμμαχία της Ελληνικής Αναγεννήσεως του Κωνσταντίνο Μανιαδάκη (ο Μανιαδάκης ήταν Υπουργός Δημόσιας Τάξης στο Καθεστώς της 4ης Αυγούστου) και του Κόμματος Εθνικοφρόνων του Θεόδωρου Τουρκοβασίλη, πρώην διοικητή της Τράπεζας της Ελλάδος.

Στις βουλευτικές εκλογές του 1950 το κόμμα κέρδισε το 8.15% των ψήφων και 16 έδρες στο Ελληνικό Κοινοβούλιο.

## Συμμετέχοντα κόμματα
Τα κόμματα που αποτελούσαν την Πολιτική Ανεξάρτητη Παράταξη ήταν: 

## Αποτελέσματα εκλογών
### Βουλή των Ελλήνων

## Παραπομπές

Κατηγορία:Λήμματα που χρειάζονται παραπομπές από 03/2015
Κατηγορία:Πρώην πολιτικά κόμματα στην Ελλάδα
Δημοκρατική Άμυνα

Η **Δημοκρατική Άμυνα** ήταν μια από τις πολλές οργανώσεις που αντιτάχθηκαν στη δικτατορία των συνταγματαρχών (1967-1974) στην Ελλάδα . 

Οι καταβολές της ομάδας προέρχονται από το Κέντρο Πολιτικών Ερευνών «Αλέξανδρος Παπαναστασίου», το οποίο ιδρύθηκε το 1965 και αρχικός του σκοπός ήταν να προτείνει λύσεις στα κοινωνικοοικονομικά προβλήματα της Ελλάδας. 

Στην αρχή η οργάνωση δεν είχε πραγματικό ηγέτη, ενώ αργότερα συμβολικός ηγέτης έγινε ο Γιώργος Ιορδανίδης, συνταξιούχος στρατηγός. Κατά τη διάρκεια της χούντας, μέλη της οργάνωσης προέβησαν σε επιθέσεις εναντίον εταιρειών που υποστήριζαν οικονομικά τη χούντα. Λόγω των επιθέσεων, η χούντα κατέστειλε τη διοργάνωση και φυλάκισε μέλη της.  

Μέλη της Δημοκρατικής Άμυνας έγιναν σημαίνοντα πρόσωπα της πολιτικής σκηνής των επομένων δεκαετιών. Γνωστά παραδείγματα είναι ο Κώστας Σημίτης, μετέπειτα πρωθυπουργός, ο Νίκος Κωνσταντόπουλος, μετέπειτα πρόεδρος του Συνασπισμού και ο Γεώργιος-Αλέξανδρος Μαγκάκης, μετέπειτα υπουργός αλλά και πρόεδρος της Εθνικής Τράπεζας.  

Κατηγορία:Νεότερη ελληνική ιστορία
Σάββας Αναστασιάδης

Ο **Σάββας Αναστασιάδης** (γεννήθηκε στις 5 Αυγούστου 1954 στην Αυγή ) Έλληνας πολιτικός. 

## Βιογραφία
Στις ελληνικές κοινοβουλευτικές εκλογές του Ιανουαρίου 2015 εξελέγη στο ελληνικό κοινοβούλιο με το ψηφοδέλτιο της Νέας Δημοκρατίας εκπροσωπώντας την Β΄ Θεσσαλονίκης. Επανεξελέγη στις 20 Σεπτεμβρίου 2015 και στις 7 Ιουλίου 2019. 

## Εξωτερικοί σύνδεσμοι

*  Σάββας Ιωάννης Αναστασιάδης, σελίδα στην ιστοσελίδα του Ελληνικού Κοινοβουλίου. 
*  Προσωπική ιστοσελίδα 

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Θεσσαλονίκης
Μαρία Αντωνίου

Η **Μαρία Αντωνίου** (γεννήθηκε στις 19 Ιουλίου 1968 στην Καστοριά) είναι Ελληνίδα πολιτικός.

## Βιογραφία
Στις ελληνικές βουλευτικές εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο της Νέας Δημοκρατίας εκπροσωπώντας την εκλογική περιφέρεια Καστοριάς. Επανεξελέγη στις εκλογές του Σεπτεμβρίου 2015.

## Εξωτερικοί σύνδεσμοι

*  Μαρία Βασιλείου Αντωνίου, σελίδα στην ιστοσελίδα του Ελληνικού Κοινοβουλίου. 
## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Καστοριάς
Χρήστος Κέλλας

Ο **Χρήστος Κέλλας** (Καρδίτσα) είναι Έλληνας πολιτικός. 

Εξελέγη στο Ελληνικό Κοινοβούλιο με το ψηφοδέλτιο της Νέας Δημοκρατίας εκπροσωπώντας την εκλογική περιφέρεια της Λάρισας στις εκλογές του Μαΐου και  Ιουνίου 2012, του Ιανουαρίου  και Σεπτεμβρίου 2015, του Ιουλίου 2019, του Μαΐου και Ιουνίου 2023.                         Την 14η Ιουνίου 2024, μετά τον νέο ανασχηματισμό της Κυβερνήσεως, ανέλαβε καθήκοντα Υφυπουργού Αγροτικής Ανάπτυξης και Τροφίμων. (https://www.minagric.gr/).   

## Παραπομπές


## Εξωτερικοί σύνδεσμοι
* Προφίλ του Χρήστου Κέλλα στο Υπουργείο Αγροτικής Ανάπτυξης & Τροφίμων
* Προφίλ του Χρήστου Κέλλα στη Βουλή των Ελλήνων

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Λάρισας
Κατηγορία:Έλληνες υφυπουργοί Αγροτικής Ανάπτυξης και Τροφίμων
Ερακλέα

Η **Ερακλέα** (, , ), έως το 1950 γνωστή ως **Γκριζολέρα** (, , ), είναι ιταλικός δήμος στη Μητροπολιτική Πόλη της Βενετίας, στην περιφέρεια του Βένετου.

Από την εποχή που ιδρύθηκε η Δημοκρατία της Βενετίας ήταν η πρώτη πρωτεύουσα του κρατιδίου μέχρι το 742, κατόπιν μεταφέρθηκε στο Μαλαμόκκο. Σύμφωνα με την Ελληνική μυθολογία ιδρύθηκε από τον μυθικό ήρωα Ηρακλή που της έδωσε το όνομα του. H Ερακλέα μαζί με το Καόρλε και το Ιεσόλο είναι τα τρία κορυφαία τουριστικά παραθαλάσσια θέρετρα της Βενετίας στην Αδριατική με αμέτρητους τουρίστες ειδικά από τη Γερμανία. Η πόλη επιβραβεύτηκε συνεχώς τη δεκαετία 2007 - 2017 με τη Γαλάζια Σημαία για τις καθαρές παραλίες και τα νερά της.
Η Εράκλεια είναι γνωστή για το περιβόητο πευκόδασος που διαθέτει και τη *"Λιμνοθάλασσα των νεκρών"*, δημιουργήθηκε από την υπερχείλιση του ποταμού Πιάβε χάρη σε μία πλημμύρα που τροποποιήθηκε η κοίτη του (1935). Η *"Λιμνοθάλασσα των νεκρών"* επεκτείνεται από το στόμιο του ποταμού Πιάβε μέχρι το μακρόστενο νησί Λίντο στη λιμνοθάλασσα της Βενετίας, τα νερά της οφείλονται αποκλειστικά στις πλημμύρες. Η λιμνοθάλασσα είναι ρηχή με βυθό από λασπώδη άμμο γεμάτος φυτοπλαγκτόν.

## Πρόσωπα
* Πάολο Λούτσιο Αναφέστο
* Μαρτσέλλο Τεγκαλλιάνο
* Όρσο
* Ανιέλλο Παρτετσιπάτσιο
* Πάπας Γρηγόριος ΙΒ΄

## Παραπομπές


## Εξωτερικοί σύνδεσμοι
* 
*  

Κατηγορία:Δήμοι της Μητροπολιτικής Πόλεως της Βενετίας
Κατηγορία:Πρωτεύουσες πρώην εθνών
Κατηγορία:Καθολικές τιμητικές επισκοπές της Ευρώπης
Ρογήρος (αποσαφήνιση)

Το όνομα **Ρογήρος** μπορεί να αναφέρεται στους:

## Βασιλείς της Σικελίας
* Ρογήρος Α΄ της Σικελίας
* Ρογήρος Β΄ της Σικελίας και Β΄ ως δούκας της Απουλίας
* Ρογήρος Γ΄ της Σικελίας

## Δούκες της Απουλίας & Καλαβρίας
* Ρογήρος Α΄ της Απουλίας
* Ρογήρος Β΄ της Απουλίας, είναι ο Ρογήρος Β΄ της Σικελίας
* Ρογήρος Γ΄ της Απουλίας
* Ρογήρος Δ΄ της Απουλίας

## Κόμητες της Φουά
* Ρογήρος Βερνάρδος Α΄ της Φουά
* Ρογήρος Βερνάρδος Β΄ της Φουά
* Ρογήρος Βερνάρδος Γ΄ της Φουά
* Ρογήρος Δ΄ της Φουά

## Λοιποί ευγενείς
* Ρογήρος του Σαλέρνο
* Ρογήρος της Πάτρας
* Ρογήρος Α΄ ντε Λούρια

Κατηγορία:Αποσαφηνίσεις ονομάτων
Λεοπόλδος (αποσαφήνιση)

Με το όνομα αυτό υπάρχουν τα εξής πρόσωπα:

## Βασιλείς του Βελγίου
* Λεοπόλδος Α΄ του Βελγίου
* Λεοπόλδος Β΄ του Βελγίου
* Λεοπόλδος Γ΄ του Βελγίου
* Λεοπόλδος του Βελγίου πρίγκιπας

## Βασιλείς της Γερμανίας
* Λεοπόλδος Α΄ των Αψβούργων
* Λεοπόλδος Β΄ των Αψβούργων-Λωρραίνης

## Δούκες του Άνχαλτ
* Λεοπόλδος Α΄, πρίγκιπας του Άνχαλτ-Ντεσάου
* Λεοπόλδος Β΄ του Άνχαλτ-Ντεσάου
* Λεοπόλδος Γ΄ του Άνχαλτ-Ντεσάου
* Λεοπόλδος Δ΄ του Άνχαλτ
* Λεοπόλδος του Άνχαλτ
* Λεοπόλδος του Άνχαλτ-Κέτεν

## Δούκες της Βαυαρίας
* Λεοπόλδος της Βαυαρίας (αντιβασιλέας)
* Λεοπόλδος της Βαυαρίας (1846-1930)
* Λεοπόλδος της Βαυαρίας (γενν. 1943)
* Λεοπόλδος δούκας της Βαυαρίας
* Λεοπόλδος της Βαυαρίας (γενν. 1951)

## Δούκες της Αυστρίας
* Λεοπόλδος Α΄ Μπάμπενμπερκ της Αυστρίας
* Λεοπόλδος Β΄ Μπάμπενμπεργκ της Αυστρίας
* Λεοπόλδος Γ΄ Μπάμπενμπεργκ της Αυστρίας
* Λεοπόλδος Α΄ της Αυστρίας
* Λεοπόλδος Β΄ της Αυστρίας
* Λεοπόλδος Γ΄ της Αυστρίας
* Λεοπόλδος Δ΄ της Αυστρίας
* Λεοπόλδος Ε΄ της Αυστρίας-Τιρόλου
* Λεοπόλδος ΣΤ΄ της Αυστρίας
* Λεοπόλδος, αρχιδούκας της Αυστρίας
* Λεοπόλδος Γουλιέλμος της Αυστρίας
* Λεοπόλδος Λουδοβίκος, αρχιδούκας της Αυστρίας
* Λεοπόλδος Σαλβαδόρ, αρχιδούκας της Αυστρίας
* Λεοπόλδος Φραγκίσκος, αρχιδούκας της Αυστρίας

* Λεοπόλδος του Βολφενμπύτελ
* Λεοπόλδος του Ζνόιμο
* Λεοπόλδος της Λωρραίνης
* Λεοπόλδος Β΄, Μέγας Δούκας της Τοσκάνης

## Λοιποί ευγενείς
* Λεοπόλδος Γεώργιος της Έσσης-Χόμπουργκ
* Λεοπόλδος Γουλιέλμος του Μπάντεν-Μπάντεν
* Λεοπόλδος Έμπερχαρντ της Βυρτεμβέργης-Μονμπελιάρ
* Λεοπόλδος Κλήμης της Σαξονίας-Κοβούργου-Γόθας
* Λεοπόλδος Λουδοβίκος του Φέλντεντς
* Λεοπόλδος Μαουντμπάττεν
* Λεοπόλδος Φρειδερίκος της Βυρτεμβέργης-Μονμπελιάρ
* Λεοπόλδος της Έσσης-Χόμπουρκ
* Λεοπόλδος Α΄ της Βάδης
* Λεοπόλδος του Όλμπανι
* Λεοπόλδος των Βουρβόνων-Δύο Σικελιών (1790-1851)
* Λεοπόλδος των Βουρβόνων-Δύο Σικελιών (1813-1860)
* Λεοπόλδος των Μεδίκων
Μαλαμόκκο

Το **Μαλαμόκκο** ήταν ο πρώτος και για πολλά χρόνια ο μοναδικός οικισμός που δημιουργήθηκε στο μακρόστενο νησί Λίντο στην Λιμνοθάλασσα της Βενετίας, ήταν η δεύτερη έδρα του Δόγη της Βενετίας μετά την Ερακλέα. Ανήκει σήμερα στην Μητροπολιτική Πόλη της Βενετίας και πολλές φορές συγχέεται με το *"Μεταμόκκο"*, έναν οικισμό σε γειτονικό νησί που βυθίστηκε με την άνοδο της στάθμης της θάλασσας.
Το Μαλαμόκκο αναφέρεται σαν ένα από τα τρία στενά κανάλια στην θαλάσσια αλυσίδα που χωρίζει την Λιμνοθάλασσα της Βενετίας με την Αδριατική Θάλασσα, τα άλλα δύο είναι το *"Κανάλι του Λίντο"* και το *"Κανάλι της Κιότζιας"*. Το *"Κανάλι του Μαλαμόκκο"* έχει βάθος 14 μέτρα κάτι που επιτρέπει την μεταφορά μεγάλων εμπορικών πλοίων για το λιμάνι της Βενετίας.

## Ιστορία

Το Μαλαμόκκο έχει μία ενοριακή εκκλησία, τον Ιερό Ναό Κοιμήσεως της Θεοτόκου που ήταν αρχικά αφιερωμένος στην *"Παναγία της Θάλασσας"*, η εκκλησία οικοδομήθηκε τον 12ο αιώνα σε Βυζαντίνο-Βενετσιάνικο ρυθμό. Ακολούθησαν νέες προσθήκες (1339, 1557), το καμπαναριό έχει τέσσερις καμπάνες σε ένα εκμαγείο που χρονολογείται το 1803. Στην πόλη υπάρχουν επίσης η *"Πιάτσα Μαγγιόρε"*, η *"Πόντε Μπόργκο"*, το *"Παλάτσο Πραιτώριο"* και ένα εξαγωνικό μνημείο αφιερωμένο στην Οικογένεια Πιζάνι που κυβέρνησε το Μαλαμόκκο (1537). Το εσωτερικό της εκκλησίας χρονολογείται τον 12ο αιώνα, οι διακριτές προσθήκες ακολούθησαν τον 14ο και τον 15ο αιώνα, το Παλάτσο ντελ Ποντεστά που οικοδομήθηκε τον 15ο αιώνα είναι Γοτθικού ρυθμού..

Ο δόγης Τεοντάτο μετακίνησε την πρωτεύουσα της Βενετίας από την Εράκλεια στο Μαλαμόκκο (742) περισσότερο για εμπορικούς σκοπούς επειδή ήταν το μεγαλύτερο ναυτικό κέντρο στην λιμνοθάλασσα. Μετά την ανατροπή και εξορία του Δόγη Ομπελέριο (812) η πρωτεύουσα μετακινήθηκε στο Ριάλτο, ο Ομπελέριο επέστρεψε να διεκδικήσει την εξουσία με την βοήθεια του Μαλαμόκκο αλλά ηττήθηκε και θανατώθηκε (832). Στην Δημοκρατία της Βενετίας το Μαλαμόκκο ήταν μία από τις 9 *"Περιοχές"* που χωρίστηκε το κράτος, κυβερνήθηκε από έναν *"Ποντεστά"* με 16μηνη θητεία.

## Παραπομπές
 		


## Εξωτερικοί σύνδεσμοι

*Το λιμάνι της Βενετίας 
*Ιερός Ναός Κοιμήσεως της Θεοτόκου του Μαλαμόκκο

Κατηγορία:Πρωτεύουσες πρώην εθνών
Κατηγορία:Γεωγραφία της Βενετίας
Μαξιμιλιάνο Λοβέρα

Ο **Μαξιμιλιάνο Αλμπέρτο Λοβέρα** (ισπανικά: *Maximiliano Alberto Lovera,* 9 Μαρτίου 1999) είναι Αργεντινός επαγγελματίας ποδοσφαιριστής, ο οποίος αγωνίζεται ως πλάγιος μέσος και μεσοεπιθετικός  για την Ροζάριο Σεντράλ ως δανεικός απο τον Ολυμπιακό. 

## Σταδιοδρομία σε συλλόγους

### Ροσάριο Σεντράλ
Ο Λοβέρα εντάχθηκε στην Ροσάριο Σεντράλ για την Πριμέρα Ντιβισιόν Αργεντινής 2016, κάνοντας το επαγγελματικό ντεμπούτο του στις 2 Μαΐου 2016, κατά τη διάρκεια μίας ήττας εναντίον της Χιμνάσια ντε Λα Πλάτα. Έκανε ακόμη μία εμφάνιση το 2016, εναντίον της Κίλμες στις 15 Μαΐου.  Στον πρώτο του αγώνα τη σεζόν 2016-17, το Δεκέμβριο, ο Λοβέρα σημείωσε το πρώτο γκολ της σταδιοδρομίας του, σε μία ήττα εναντίον της Λανούς.  Ολοκλήρωσε εκείνη τη σεζόν με 2 γκολ σε 16 αγώνες.

### Ολυμπιακός
Στις 31 Αυγούστου 2019, μετά από 3 γκολ σε 69 αγώνες, ο Λοβέρα μετακινήθηκε από τη Ροσάριο Σεντράλ στον Ολυμπιακό.  

## Διεθνής σταδιοδρομία
Τον Ιούλιο του 2017, ο Λοβέρα κλήθηκε για τις προπονήσεις της Εθνικής Αργεντινής U20.  Κλήθηκε και πάλι από την Εθνική Αργεντινής U20s τον επόμενο Μάιο, για τις προπονήσεις της Εθνική Αργεντινής για το Παγκόσμιο Κύπελλο του 2018 στη Ρωσία.  Τον Οκτώβριο του 2018, έπαιξε και σκόραρε για την Αργεντινή U20 σε μία φιλική ήττα εναντίον του Ισημερινού.  

## Στατιστικά σταδιοδρομίας

## Διακρίσεις

; Ροσάριο Σεντράλ 

* Κύπελλο Αργεντινής: 2017-18

; Ολυμπιακός
* Πρωταθλήματα Ελλάδας **(1)**: 2019-20
* Κύπελλο Ελλάδας **(1)**: 2019-20

## Παραπομπές

## Εξωτερικοί σύνδεσμοι
*   
* Προφίλ στο Transfermarkt.com 

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Ροσάριο Σεντράλ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ποδοσφαιριστές στο εξωτερικό
Καπαρέλλι Αργολίδας

Το **Καπαρέλλι** είναι ημιορεινό χωριό του Νομού Αργολίδος. Βρίσκεται σε υψόμετρο 380 μέτρων και το 2021 ο μόνιμος πληθυσμός του ανερχόταν σε 147 κατοίκους. Απέχει 27 χιλιόμετρα από την έδρα του δήμου, το Άργος. 

Το όνομα Καπαρέλλι προέρχεται από το ιταλικής προέλευσης Καπαρέλο, και η ιστορία του χωριού σημαδεύτηκε το 1944 από τη φωτιά που έβαλαν εκεί οι Γερμανοί. 

Απέναντι σε ένα λοφίσκο δεσπόζει η μητρόπολη του Καπαρελλίου, ο Άγιος Ιωάννης ο Πρόδρομος, που ακόμα κι από μακριά ξεχωρίζει για την ιδιαίτερη παραδοσιακή αρχιτεκτονική της.

Το Καπαρέλλι είναι επίσης γνωστό στους λάτρεις των μαραθώνιων διαδρομών, αφού από εκεί περνά την τελευταία Κυριακή του Σεπεμβρίου το Σπάρταθλον, των 248 χιλιομέτρων.

## Σπηλαιοβάραθρο Καπαρελίου
Σε υψόμετρο 440 μέτρων βρίσκεται το σπήλαιοβαθρο που υπάγεται στο Δήμο Άργους Μυκηνών. Αυτό το σπήλαιο ήταν γνωστό στους κατοίκους της περιοχής με το όνομα "Τρύπα" στην οποία έριχναν κάθε τι άχρηστο και ακάθαρτο.

Ο κάτοικος του χωριού Δ. Καπαρέλλος, μετά την επίσκεψη του στο σπήλαιο των Ιωαννίνων σκέφτηκε ότι θα μπορούσε και η ¨Τρύπα¨ του χωριού του να κρύβει υπόγειους θησαυρούς σαν αυτούς του σπηλαίου Περάματος. Η έκπληξή τους ήταν μεγάλη όταν διαπίστωσαν ότι, αν και δεν είχε το μέγεθος του Σπηλαίου Περάματος, δεν υστερούσε όμως σε διάκοσμο. Το γεγονός έγινε γνωστό στον επιχειρηματία και κάτοικο Ναυπλίου κ. Ι. Προύντζο, ο οποίος παρακάλεσε τηλεφωνικώς την κ. Α. Πετροχείλου να το επισκεφθεί. 

Η κ. Πετροχείλου κατά την επίσκεψη της στις 16 Αυγούστου 1978 το χαρακτήρισε αξιόλογο από τουριστικής πλευράς και πραγματοποίησε προκαταρκτικές μετρήσεις με βοηθούς τους κατοίκους του χωριού: Δ.Καπαρέλλο, Γ. Νάση και Β. Νάση. Η ολοκλήρωση χαρτογράφησης πραγματοποιήθηκε το Δεκέμβριο του 1979 με βοηθούς: Τον Πρόεδρο Κοινότητος Σπυρ. Καπαρέλλο, τον Αντιπρόεδρο Παν. Μπούρη, το Δημοδιδάσκαλο Χρ. Κολιγλιάτη και τους κατοίκους του Χωριού Γ. Γιαννακόπουλο και Μιχ. Δ. Καπαρέλλο, με εντολή Ε.Σ.Ε και χορηγία της τότε Κοινότητος Καπαρελίου.

## Πληθυσμός

Ο πληθυσμός του χωριού απο το 1879 μέχρι το 1940 σημείωνε αύξηση ενώ μεταπολεμικά μειώθηκε ελαφρά, έπειτα σταθεροποιήθηκε και το 2021 κατέγραψε πολύ μεγάλη κάμψη.

## Παραπομπές


Κατηγορία:Επισκέψιμα σπήλαια στην Ελλάδα
Κατηγορία:Δήμος Άργους - Μυκηνών
Σάνσα Σταρκ

Η **Σάνσα Σταρκ** (αγγλικά: Sansa Stark) είναι φανταστικός χαρακτήρας, ο οποίος δημιουργήθηκε από τον Αμερικανό συγγραφέα Τζωρτζ Ρ. Ρ. Μάρτιν και αποτελεί έναν από τους σημαντικούς χαρακτήρες στην σειρά βιβλίων επιστημονικής φαντασίας *[[Το Τραγούδι της Φωτιάς και του Πάγου]]*. 

Ο χαρακτήρας έκανε την πρώτη του εμφάνιση στο βιβλίο το *[[Παιχνίδι του Στέμματος]]* (1996). Η Σάνσα είναι η μεγαλύτερη κόρη και το δεύτερο ηλικιακά παιδί του λόρδου Ένταρντ Σταρκ και της γυναίκας του, Κάτλυν Σταρκ (γεννημένη Τάλλυ). Εμφανίστηκε επίσης στα βιβλία *[[Σύγκρουση Βασιλέων]]* (1998), *[[Θύελλα από ατσάλι]]* (2000) και *[[Βορά Ορνίων]]* (2005). Αν και απουσιάζει από το πέμπτο βιβλίο της σειράς, *[[Ο Χορός των Δράκων]]*, η Σάνσα επιστρέφει στο έκτο βιβλίο, *[[Οι Άνεμοι του Χειμώνα]]*.

Στην προσαρμογή της σειράς των βιβλίων από το HBO στην τηλεοπτική σειρά *[[Game of Thrones]]*, τον ρόλο της Σάνσα ενσαρκώνει η αγγλίδα ηθοποιός Σόφι Τέρνερ. Ο χαρακτήρας έλαβε διάφορες κριτικές, ενώ το περιοδικό Rolling Stone τον κατέταξε ως τον 4ο καλύτερο χαρακτήρα της σειράς.

Η Τέρνερ και το υπόλοιπο καστ της σειράς προτάθηκαν για το Βραβείο Καλύτερης Ερμηνείας από ένα Σύνολο σε Δραματική Σειρά στα Βραβεία Σωματείου Ηθοποιών τις χρονιές 2012, 2014, 2015 και 2016. Επίσης, η Τέρνερ προτάθηκε για βραβείο Έμμυ στην κατηγορία του Β' Γυναικείου Ρόλου σε Δραματική Σειρά το 2019.

## Παραπομπές


Κατηγορία:Χαρακτήρες του Game of Thrones
Μαρία Τριανταφύλλου

Η **Μαρία Τριανταφύλλου** (γεννημένη το 1967 στο Μεσολόγγι) είναι Ελληνίδα πολιτικός. 

## Βιογραφία
Στις ελληνικές βουλευτικές εκλογές Ιανουαρίου 2015, εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ εκπροσωπώντας την εκλογική περιφέρεια Αιτωλοακαρνανίας. Επανεξελέγη τον Σεπτέμβριο του ιδίου έτους.  

## Εξωτερικοί σύνδεσμοι
*  Μαρία Κωνσταντίνου Τριανταφύλλου, σελίδα στην ιστοσελίδα του Ελληνικού Κοινοβουλίου. 

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Αιτωλοακαρνανίας
Ιζαμπέλα Κογεβίνα

Η **Ιζαμπέλλα Κογεβίνα** (Αθήνα, 27 Μαΐου 1978) είναι Ελληνίδα ηθοποιός και επαγγελματίας πιλότος.

## Βιογραφικό

### Τηλεοπτικές εμφανίσεις
Τη σεζόν 2003-2004 υποδύθηκε ένα μικρό ρόλο στο βασικό καστ της δραματικής σειράς *Μυστικά και Λάθη* ενώ την επόμενη σεζόν ήταν μέρος του καστ της σειράς *[[Έτσι Ξαφνικά (τηλεοπτική σειρά)|Έτσι Ξαφνικά]]*. Παράλληλα με την παρουσία της σε αυτή τη σειρά ξεκίνησε την συνεργασία της με τον σκηνοθέτη Πάνο Κοκκινόπουλο παίζοντας σε συνολικά 16 επεισόδια της αστυνομικής σειράς *[[10η εντολή]]* μέχρι και το 2007, μέσω της οποίας έγινε γνωστή στο ευρύ κοινό. Την περίοδο 2005-2006 συμμετείχε επίσης στις σειρές *Οι μάγισσες της Σμύρνης* και *[[Τα παιδιά της Νιόβης (Τηλεοπτική σειρά)|Τα παιδιά της Νιόβης]]*.

Τη σεζόν 2006-2007 έπαιξε τον πρώτο της πρωταγωνιστικό ρόλο, στη σειρά *[[Ήρθε κι έδεσε]]* συμπρωταγωνιστώντας με τον Γιάννη Μπέζο και την Δάφνη Λαμπρόγιαννη. Ακολούθησε η κωμική σειρά *Φίλα το βάτραχό σου* που διήρκησε για δύο σεζόν ερμηνεύοντας το ρόλο της Νάντιας Πετροπούλου. Παράλληλα με το *Φίλα το βάτραχό σου*, έκανε κάποιες έκτακτες εμφανίσεις στην μαύρη κωμωδία του Πάνου Κοκκινόπουλου *[[Μαύρα Μεσάνυχτα]]*. Από το 2009 μέχρι το 2011 πρωταγωνίστησε στην καθημερινή δραματική σειρά της Βάνας Δημητρίου *[[Κάρμα (σειρά)|Κάρμα]]*. Τη σεζόν 2010-2011 είχε ένα ρόλο στο πρωταγωνιστικό καστ του δεύτερου κύκλου της σειράς *Ονειροπαγίδα*. Επέστρεψε τηλεοπτικά το 2012 στη σειρά *[[Με τα παντελόνια κάτω]]* σε σκηνοθεσία Βασίλη Θωμόπουλου. Η σειρά ολοκληρώθηκε το 2014, ενώ ακολούθησε ο ρόλος της Ελίνας Γεωργιάδου στην καθημερινή σειρά *[[Κλεμμένα Όνειρα]]* τη σεζόν 2014-2015. Το 2018 εντάχθηκε στο καστ του πρώτου κύκλου της καθημερινής σειράς *[[Το Τατουάζ]]* ολοκληρώνοντας την εμφάνισή της στο τέλος της σεζόν. Τη σεζόν 2018-2019 έπαιξε σε δύο ιστορίες της σειράς *[[Ου φονεύσεις (τηλεοπτική σειρά)|Ου Φονεύσεις]]*.

### Κινηματογραφικές δουλειές
Το 2008 πρωταγωνίστησε στην κωμική ταινία *[[Λούφα και παραλλαγή|Λούφα και απαλλαγή: Ι4]]*. Ακολούθησε η δραματική ταινία *Ο Αννίβας προ των πυλών* το 2011 σε σκηνοθεσία Ελισάβετ Χρονόπουλου. Το 2012 έλαβε μέρος στην ταινία *Ξημέρωμα*.

### Θεατρικές παραστάσεις
Το 2014-15 συμπρωταγωνίστησε στη θεατρική μεταφορά του βιβλίου της Πέλας Σουλτάτου "Τα φώτα στο βάθος" (εκδόσεις Απόπειρα) στο Από Μηχανής Θέατρο σε σκηνοθεσία Εστέρ Αντρέ Γκονζάλες.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Εκκλησία του Μπζιμπ

Η **Εκκλησία του Μπζιμπ** είναι μια ερειπωμένη μεσαιωνική Χριστιανική εκκλησία που βρίσκεται στο ομώνυμο χωριό της Επαρχίας Γκάγκρα, στη δεξιά όχθη του ποταμού Μπζιμπ, στην Αμπχαζία της Γεωργίας. Η εκκλησία χρονολογείται του 9ου-10ου αιώνα. Είναι μέρος του συγκροτήματος κτιρίων του φρουρίου Μπζιμπ και αναγνωρισμένο Μνημείο Πολιτιστικής Κληρονομιάς της Γεωργίας. 

## Ιστορία
Η εκκλησία και το φρούριο του Μπζιμπ κατασκευάστηκαν τον 8ο-10ο αιώνα. Η εκκλησία ίσως έχει λειτουργήσει ως έδρα του Βυζαντινού επισκόπου της Σωτηρόπολις, τον 10-12ο αιώνα. 

Στα μέσα του 20ου αιώνα έγιναν αρχαιολογικές μελέτες και ανασκαφές στο Μπζιμπ, και τα ευρήματα που ανακαλύφθηκαν φυλάσσονται στο Κρατικό Μουσείο της Αμπχαζίας. 

Το 2006 η εκκλησία αναγνωρίστηκε ως Μνημείο Πολιτιστικής Κληρονομιάς της Γεωργίας, με τη σημείωση ότι τα μέτρα που έχουν ληφθεί για τη διατήρηση του μνημείου είναι ανεπαρκή.

## Περιγραφή
Η εκκλησία είναι ένα μεγάλο, θολωτό, σταυροειδές σε ορθογώνια βάση σχέδιο. Στα ανατολικά της καταλήγει σε 3 αψίδωτά  ημικύκλια, εκ των οποίων το μεσαίο ήταν το ιερό με την Αγία Τράπεζα. Επί του παρόντος έχουν διασωθεί μόνο ερείπια των πέτρινων τοίχων.   

Το ερειπωμένο φρούριο του Μπζιμπ καλύπτει έκταση 7.000 τ.μ. Περιβάλλεται από οχυρωματικό τείχος ενισχυμένο με αμυντικές δομές, από τις οποίες έχουν διασωθεί 7 πύργοι ορθογώνιου και κυκλικού σχήματος και 2 πύλες, στα δυτικά και ανατολικά. Στην περιοχή του φρουρίου υπάρχουν τα ερείπια και άλλων κτιρίων και εκκλησιών.

## Παραπομπές

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Γερμανοί του Βόλγα

[μικρογραφία|Γερμανοί από την περιοχή του Βόλγα σε στρατόπεδο προσφύγων στο [Σνάιντεμυλ της Γερμανίας το 1920. Το Σνάιντεμυλ έχει μετονομαστεί σε Πίουα, διότι το 1945 ενσωματώθηκε στην Πολωνία, μετά τον Β΄ ΠΠ.]]

Οι **Γερμανοί του Βόλγα** ( ή ** (γενικότερος όρος που αναφέρεται σε όλους τους Γερμανούς της Ρωσίας), , ποβάλζσκιγιε νιέμτσι) είναι Γερμανοί που εποίκησαν και ζούσαν ιστορικά κατά μήκος του ποταμού Βόλγα στη νοτιοανατολική Ευρωπαϊκή Ρωσία γύρω από το Σαράτοφ και νοτιότερα. Οι Γερμανοί του Βόλγα μεταφέρθηκαν ως μετανάστες στη Ρωσία τον 18ο αιώνα, όπου τους επετράπη να διατηρήσουν τη θρησκεία, τον πολιτισμό, τη γλώσσα και τις εκκλησίες τους (οι Γερμανοί έποικοι ήταν κυρίως Λουθηρανοί, Μεταρρυθμισμένοι, Καθολικοί, Μοραβιανοί και Μενονίτες). Λόγω της μεγαλύτερης πίεσης για αφομοίωση και της επαναφοράς της στρατολόγησης, πολλοί Γερμανοί του Βόλγα μετανάστευσαν στο Κάνσας, στη Νεμπράσκα, στις Ντακότες, την Καλιφόρνια, την πολιτεία Ουάσινγκτον, τον Καναδά, σε άλλα μέρη των ΗΠΑ και σε χώρες της Νότιας Αμερικής, κυρίως όμως στην Αργεντινή, τη Χιλή και τη Βραζιλία.

Μετά τη γερμανική επίθεση στη Σοβιετική Ένωση το 1941 ως μέρος του Β΄ ΠΠ, η Σοβιετική κυβέρνηση θεώρησε τους Γερμανούς του Βόλγα ως πιθανούς συνεργάτες και τους απέλασε κατά χιλιάδες στα ανατολικά, όπου χιλιάδες πέθαναν εκεί. Μετά τον πόλεμο, η Σοβιετική Ένωση απέλασε ένα μέτριο αριθμό Γερμανών σε δυτικότερες περιοχές. Στα τέλη της δεκαετίας του 1980 και τη δεκαετία του 1990, πολλοί από τους εναπομείναντες Γερμανούς έφυγαν από τη Σοβιετική Ένωση και μετακινήθηκαν στη Γερμανία.

## Παραπομπές


## Εξωτερικοί σύνδεσμοι
* 

Κατηγορία:Γερμανοί
Κατηγορία:Πληθυσμιακές ομάδες στην Ανατολική Ευρώπη
Μιχάλης Αρβανίτης

Ο **Μιχαήλ Αρβανίτης - Αβράμης** (1946, Αθήνα) είναι Έλληνας δικηγόρος και πολιτικός που υπήρξε μέλος του Ελληνικού Κοινοβουλίου εκλεγμένος με την Χρυσή Αυγή και που για τη συμμετοχή του σε αυτή έχει καταδικαστεί πρωτόδικα από την Ελληνική Δικαιοσύνη. 

Ανέλαβε την υπεράσπιση του Αλέκου Μαραγκού και του Γιάννη Καλαμπόκα, κατηγορούμενων για τη δολοφονία του Νίκου Τεμπονέρα τον Ιανουάριο του 1991, ως τον Ιούνιο του 1991 και το Σεπτέμβριο του 1992 αντίστοιχα. Αφότου προσέλαβε ως συνεργάτη του τον Κώστα Πλεύρη, αντικαταστάθηκε ως συνήγορος του Καλαμπόκα από τρεις δικηγόρους βουλευτές της Νέας Δημοκρατίας.

Στις ευρωεκλογές του 1999 ήταν υποψήφιος με την Πρώτη Γραμμή.

Το 2002 δημοσίευσε το βιβλίο *Ποιος σκότωσε τον Νίκο Τεμπονέρα. Το χρονικό ενός προσχεδιασμένου πολιτικού εγκλήματος και μιας προσχεδιασμένης ποινικής καταδίκης*, στο οποίο ισχυρίζεται αρχικά ότι ο θάνατος Τεμπονέρα ήταν τυχαίο περιστατικό, ενώ ακολούθως υποδεικνύει ως υπεύθυνο τον υπαρχηγό της ΟΝΝΕΔ Πατρών Αλέκο Μαραγκό. Το βιβλίο εκδόθηκε από τον εκδοτικό οίκο ενός στελέχους του Ελληνικού Μετώπου του Βορίδη και παρουσιάστηκε από το Μάκη Βορίδη και τους προσκείμενους στη Νέα Δημοκρατία δημοσιογράφους Χρήστο Πασαλάρη και Γιάννη Βούλτεψη, διευθυντή του γραφείου τύπου της ΝΔ από το 1984 ως το 1993. Το 2012 δημοσιεύτηκε το δεύτερο βιβλίο του, *Το Φίδι. Περιούσιοι δολοφόνοι και γραικύλοι εθνοκτόνοι*, στο οποίο αναπαράγει αποσπάσματα από τα Πρωτόκολλα των Σοφών της Σιών.

Στις εκλογές του Μαΐου 2012 εξελέγη βουλευτής Αχαΐας. Επανεξελέγη στις εκλογές του Ιουνίου του 2012. Στις βουλευτικές εκλογές του Ιανουαρίου 2015 εξελέγη για τρίτη φορά. Ο Αρβανίτης-Αβράμης δεν μπόρεσε να εκλεγεί Ε' Αντιπρόεδρος της Βουλής γιατί έλαβε μόνο 37 θετικές ψήφους αδυνατώντας να εξασφαλίσει τις ψήφους της απόλυτης πλειοψηφίας των παρόντων βουλευτών. Στις βουλευτικές εκλογές του Σεπτεμβρίου 2015 ήταν επικεφαλής του ψηφοδελτίου στην Αχαΐα ωστόσο η Χρυσή Αυγή δεν κέρδισε καμία έδρα στην περιοχή. Το 2019 στις εκλογές του Ιουλίου η Χ.Α. συγκέντρωσε 2,12% με τον ίδιο να συγκεντρώνει 1.365 ψήφους https://ekloges.ypes.gr/current/v/home/districts/31/ .

Το 2020 κρίθηκε ένοχος για ένταξη σε εγκληματική οργάνωση και του είχε επιβληθεί ποινή φυλάκισης πέντε ετών. Του χορηγήθηκε αναστολή μέχρι την εκδίκαση της υπόθεση σε δεύτερο βαθμό με τους όρους της κατάθεσης εγγύησης 20.000 ευρώ και της υποχρέωσης εμφάνισης στο αστυνομικό τμήμα κάθε 1η και 15 του μηνός. Στις 15 Ιουλίου 2021 παραβίασε τους περιοριστικούς του όρους με αποτέλεσμα να συλληφθεί και να οδηγηθεί στη φυλακή. Στις 6 Σεπτεμβρίου 2021 αποφυλακίστηκε από τις φυλακές Δομοκού με απόφαση του Πενταμελούς Εφετείου Αναστολών με τους περιοριστικούς όρους την απαγόρευσης εξόδου από τη χώρα και την εμφάνιση μία φορά το μήνα σε Αστυνομικό Τμήμα https://www.iefimerida.gr/ellada/apofylakizetai-o-pr-boyleytis-ha-mihalis-arbanitishttps://www.avgi.gr/koinonia/395224_ektos-fylakis-kai-o-mihalis-arbanitis. 

## Παραπομπές


Κατηγορία:Βουλευτές Αχαΐας
Κατηγορία:Βουλευτές εκλεγμένοι με τη Χρυσή Αυγή
Κατάλογος πρωθυπουργών του Τρινιντάντ και Τομπάγκο

Ο **Πρωθυπουργός του Τρινιντάντ και Τομπάγκο** είναι ο αρχηγός της κυβέρνησης του Τρινιντάντ και Τομπάγκο και αρχηγός του στρατού. Η θέση ιδρύθηκε όταν η χώρα έγινε δημοκρατία το 1976. Πρωθύστερη θέση ήταν εκείνη του επικεφαλής υπουργού (Chief Minister), η οποία συστάθηκε το 1950.

Με βάση το σύνταγμα του 1976 ο Πρωθυπουργός ασκεί την εκτελεστική εξουσία μαζί με το υπουργικό συμβούλιο, εξ ονόματος του Προέδρου. Ο Πρόεδρος διορίζει ως Πρωθυπουργό τον αρχηγό του μεγαλύτερου κόμματος στη Βουλή των Αντιπροσώπων, και, επίσης διορίζει τα μέλη της Γερουσίας έπειτα από πρόταση του Πρωθυπουργού και του αρχηγού της Αντιπολίτευσης. 

Σημερινή πρωθυπουργός του Τρινιντάντ και Τομπάγκο είναι η Κάμλα Περσάντ-Μπισεσάρ. 

## Κατάλογος
Ακολουθεί κατάλογος αρχηγών κυβερνήσεως, από το 1950 (επικεφαλής υπουργός) ως σήμερα.

## Πρωθυπουργός (Premier) του Τρινιντάντ και Τομπάγκο

## Πρωθυπουργοί του Τρινιντάντ και Τομπάγκο

## Δείτε επίσης
* Κατάλογος αρχηγών κράτους του Τρινιντάντ και Τομπάγκο

## Παραπομπές


## Εξωτερικοί σύνδεσμοι
* World Statesmen – Trinidad and Tobago
* Rulers.org – Trinidad and Tobago

Κατηγορία:Πρωθυπουργοί του Τρινιντάντ και Τομπάγκο
Τρινι